Узбекистан анапхгара атәыла зехьынџьара аҷыда ҭагылазаашьа рыларҳәеит. Ари аӡбара рыдыркылеит автономтә регион Каракалпакстан аҳҭнықалақь Нукус имҩаҩысыз апротесттә акциа амшала. Атәыла анапхгара ари акциа иахәаҧшит мчыла амчра агара аҽазкра ҳасабала.
Ҧхынгәы 1 азы акциа мҩаҧызгаз автономтә регион ауааҧсыра Узбекистан Аконституциа апроект ҿыц ргәаҧхом, уи инақәыршәаны, Каракалпакстан ахьыҧшым статуси Узбекистан аҵакырадгьыл алҵра азини аҧыхуп. Ари арегион атәыла аҵакырадгьы 40% ааннакылоит, аха, атәыла ауааҧсыра зегьы рҟынтә 7% мацароуп, инқәыршәаны 2 миллионҩык роуп уаҟа инхо.
Аҭыжьымҭа «Хуки» адыррала, амитинг аҿы иқәгылаз активист Даулетмурат Тажимуратов ажәлар ирылеиҳәеит анеҩстәи акциа ҧхынгәы 5 рзы ишымҩаҧысуа, аха ҧхынгәы 2 рзы Таџьимуратов даанкылан.
Уажәазы автономтә регион аҿы аинтернети амобилтә аимадареи аганахьала апроблемақәа иҟоуп. Автономтә тәылаҿацә аҭаларҭақәа зегьы аркуп.